Grenseavtalen mellom De Forente Stater og Storbritannia i 1818 fastsatte Missouriterritoriets nordre grense til 49 grader nordlig bredde. Grenseavtalen mellom De Forente Stater og Spania i 1819 fastsatte territoriets grenser mot det spanske Texas og Nuevo México. Ved traktaten avstod De Forente Stater en ikke ubetydelig del av Missouriterritoriet i bytte mot spansk Florida.